Subsektoro 3./X. Hanička

thumb|La infanteria fuorto R-H-S 76 "U lomu" de fuortaro Hanička
**Konstrua subsektoro 3./X. Hanička** estiĝis dum konstruado de pezaj fortikaĵoj de ĉeĥoslovakaj fortikaĵoj en la jaroj 1936–1938 en la orienta Bohemio proksime de Rokytnice v Orlických horách. La subsektoro estis komisiita por konstruado al la praga firmao Bedřich Hlava la 14-an de septembro 1936, ĝia konsisto estis precipe artileria fuortaro Hanička. Projektitaj kaj konstruitaj estis sume 8 infanteriaj fuortoj, kiuj estis okupitaj de la III-a/19-a kaj la VII-a/19-a limgardista bataliono.

## Bazaj indikoj 
Pionirara grupa komandantejo X Rokytnice v Orlických horách komisiis la konstruadon de la subsektoro 3./X. al firmao Ing. Bedřich Hlava, Praha II. la 28-an de aŭgusto 1936. La unua labortago fariĝis la 14-a de septembro 1936 kaj la konstruado de 7 pezaj objektoj kun subterejo de la fuortaro devis daŭri maksimume 24 monatoj, la komisiga sumo faris 22 571 403,24 Kč. La komandanto de la subsektoro estis destinita mjr. stav. Inĝ. Rudolf Husák, konstruestro fariĝis npor. stav. Inĝ. Karel Beran. En la jaro 1937 estis post fino de la projektaj laboroj aldone komisiita ankaŭ objekto por artileria turo kun la subterejo. La komisia sumo de tiu ĉi parto de la kmplekso faris 3 080 792,80 Kč kaj limdato por finigi la laborojn estis difinita al la 1-a de decembro 1938.

La gardadon de la konstruataj obejtoj sekurigis gardobataliono I. el Rokytnice v Orlických horách subgvide de mjr. pěch. Jan Prágr, kiu estis establita la 15-an de junio 1937 kaj nuligita la 1-an de majo 1938. El ĝiaj membroj estis sekve kreitaj la II-a kaj la III-a bataliono de la limgardista regimento 19. En septembro de 1938 la spaco de la subsektoro Hanička estis okupita de parto de la III-a bataliono (komandanto mjr. pěch. Jan Prágr) de limgardista regimento 19, fuortaro Hanička mem poste disponis je garnizono kreita de la VII-a bataliono (komandanto mjr. pěch. Jaroslav Mikuláš Novák) de la limgardista regimento 19. Ambaŭ batalionoj estis subigitaj al Lima regiono 35.

## Paso de la linio 
Al la konstrua firmao estis komisiitaj du memstaraj infanteriaj fuortoj markitaj R-S 75 kaj R-S 81 kaj pluaj ses objektoj de fuortaro Hanička (R-S 76 ĝis R-S 80 kaj R-S 79a). Devene la subsektoro estis projektita fare de Pionirara grupa komandantejo III Králíky, sed aldone estis por plirapidigi la laborojn establita memstara PGK en Rokytnice, sub kiu enfalis kvar okcidentaj subsektoroj en Orlica montaro.

La linio komenciĝas per memstara fuorto R-S 75 en arbaroj norde de domaro Hanička, kie ĝi ligas al subsektoro 2./X. Kunvald. Norde de tiu ĉi fuorto troviĝas al publiko alirebla kaj memorige protektata artileria fuortaro Hanička. Plimulto de ĝiaj objektoj troviĝas en senpera proksimeco de arbarigita nivellinio 854, sole enireja objekto estas likigita en okcidenta direkto al domaro Plachta. La spacon de la fuortaro tranĉas en nordosuda direkto ruĝe  markita Jiráskova cesta, proksime de kiu situas ankaŭ pli norde situanta memstara fuorto R-S 81, al kiu poste ligas subsektoro 4./X. Říčky.

Kelkaj el la objektoj de fuortaro Hanička (konkrete R-S 76, R-S 77, R-S 78 kaj R-S 79) disponas je devenaj blendaj kloŝoj; tiuj ĉi elementoj estas konservitaj eĉ en fuorto R-S 81.

## Listo de objektoj 
**Noto**: La objektoj estas vicigitaj de oriento al okcidento.

## Ligiloj
### Referencoj
### Literaturo 
* 

### Eksteraj ligiloj 
* 
* Fuortaro Hanička

Kategorio:PGK X Rokytnice v Orlických horách
Kategorio:Konstruaĵoj en distrikto Rychnov nad Kněžnou
Kategorio:Konstruaĵoj en Orlica montaro